**วันอาทิตย์ที่ 21 กุมภาพันธ์ 2021**

**คำเทศนาชุด: ท่านเอาชนะได้: ท่านสามารถเอาชนะความทุกข์ยาก และปัญหาได้**

การเอาชนะความทุกข์ยาก และปัญหาต่างๆ ในชีวิตของเราเป็นน้ำพระทัยของพระเจ้า เราถูกสร้างขึ้นใหม่โดยพระเจ้าแห่งชัยชนะ เพื่อที่จะมีชัยชนะเท่านั้น ในวันนี้เราจะมาเรียนรู้วิธีตั้งหลักให้ถูกต้อง วิธีเข้าใจสถานการณ์เมื่อท่านเจอปัญหา และเรียนรู้ว่าท่านจะเติบโต ได้รับพระพร มีความสุข และถวายเกียรติแด่พระเจ้าได้เมื่อท่านประสบปัญหา และที่สำคัญที่สุด ท่านจะได้รู้ว่า ท่านจะเอาชนะความทุกข์ยากและปัญหาต่างๆ ได้อย่างไร

1. ตั้งหลักให้ถูกต้อง และเข้าใจสถานการณ์ เมื่อเจอปัญหา - ยก 1:2, 1 คร 10:13, ยน 16:33
2. ท่านจะเติบโต ได้รับพระพร มีความสุข และถวายเกียรติแด่พระเจ้า - ยก 1:2-4, 12
3. ท่านเอาชนะอย่างไร
	1. เตรียมอาวุธ ลับอาวุธ เรียนรู้ฝึกฝนการใช้อาวุธ - ยน16:33, ยน 15:4-16
	2. ใช้อาวุธ - ฮบ 4:12-16 , มก 11:23 , รม 4:17 , มธ 16:18-19 , ลก 4:35,36
	3. อดทนรอคอยความสำเร็จ รอคอยที่จะเห็นสิ่งนั้นเกิดขึ้นอย่างที่ท่านเชื่อ อย่างที่ท่านอธิษฐาน ด้วยการขอบพระคุณ

- ฟป 4:6, 7

สรุป: ท่านสามารถเอาชนะทุกปัญหา และความทุกข์ยากทุกอย่างได้ โดยเริ่มจากเข้าใจสถานการณ์ว่า นี่คือช่วงเวลาแห่ง ความชื่นชมยินดีที่จะได้มีประสบการณ์กับชัยชนะ ท่านจะได้เติบโตขึ้น ได้รับพระพร มีความสุข และถวายเกียรติแด่พระเจ้า ด้วยวิธีการจากพระเจ้า นั่นคือการใช้เวลากับถ้อยคำของพระองค์ ยอมจำนนให้ถ้อยคำของพระองค์ครอบครอง และใช้ชีวิตตามถ้อยคำนั้นโดยการลงมือปฏิบัติตามถ้อยคำเหล่านั้น พูดความเชื่อตามถ้อยคำเหล่านั้นออกมา และใช้สิทธิอำนาจใน พระนามพระเยซู และในระหว่างที่ท่านรอคอยความสำเร็จที่จะเกิดขึ้นด้วยความเชื่อ ให้สันติสุขของพระเจ้าครอบครองท่านด้วยการขอบพระคุณ และสรรเสริญพระเจ้า

คำถามอภิปราย:

1. ทำไมการเผชิญปัญหา ความทุกข์ยากนานาประการ จึงถือว่าเป็นเรื่องที่น่ายินดี?
2. ท่านจะได้รับอะไร จากการบากบั่น เอาชนะ?
3. 3 ขั้นตอนที่จะทำให้ท่านสามารถเอาชนะปัญหา และความทุกข์ยากได้มีอะไรบ้าง?